ไทยพาณิชย์จัดการเสริมแกร่งเอสเอ็มอีสานพลังประชารัฐ
แบงก์ไทยพาณิชย์สานพลังประชารัฐ จัดงาน SME Expo Spring Up Thailand 2016 เสริมความแข็งแกร่งเอสเอ็มอีไทยอย่างครบวงจร
7 ก.ค. 2559

แบงก์ไทยพาณิชย์สานพลังประชารัฐ จัดงาน SME Expo Spring Up Thailand 2016 เสริมความแข็งแกร่งเอสเอ็มอีไทยอย่างครบวงจร
นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ กล่าวว่า ธนาคารได้มีส่วนร่วมสนับสนุนนโยบายรัฐบาลชุดในการเสริสร้างและพัฒนาเอสเอ็มอีไทย ให้สามารถเติบโตอย่างมีศักยภาพและยั่งยืน ผ่านความร่วมมือสานพลังเครือข่ายประชารัฐ โดยครั้งนี้ธนาคารได้เป็นผู้นำจัดงาน “SME Expo Spring up Thailand 2016 เสริมแกร่ง SME ไทย ด้วยที่ปรึกษามืออาชีพ” ด้วยการรวมตัวที่ปรึกษาจากทุกหน่วยงานที่เกี่ยวข้องกับเอสเอ็มอีไว้มากที่สุดทั้งภาครัฐ ภาคเอกชน สถาบันการศึกษา และสถาบันการเงิน เพื่อเป็น One Stop Service ภายใต้แนวความคิด Total Business Solutions ที่ได้รวบรวมทุกคำตอบสำหรับเอสเอ็มอีในทุกช่วงธุรกิจไว้อย่างครบวงจร รวมถึงมีโซนของ StartUp ที่ช่วยเสริมประสิทธิภาพให้กับผู้ประกอบการเอสเอ็มอี และโซนของกิจการเพื่อสังคม (Social Enterprise)
ทั้งนี้ งานวันนี้สำได้รับเกียรติจาก นางอรรชกา สีบุญเรือง รมว.กระทรวงอุตสาหกรรม เป็นประธานในพิธีเปิดด้วย สำหรับพื้นที่การจัดงานประกอบไปด้วย 7 โซน เริ่มตั้งแต่ โซนที่ 1 Business Takeoff – ที่ปรึกษาด้านการเริ่มต้นและวางแผนธุรกิจแบบครบวงจร โซนที่ 2 Financial – ที่ปรึกษาด้านการเงิน ภาษี และสินเชื่อเพื่อธุรกิจ โซนที่ 3 Productivity – ที่ปรึกษาด้านการเพิ่มประสิทธิภาพและมาตรฐานการผลิต โซนที่ 4 Innovation – ที่ปรึกษาด้านนวัตกรรม เพื่อจุดประกายและต่อยอดธุรกิจ โซนที่ 5 Marketing - ที่ปรึกษาด้านการตลาด การสร้างแบรนด์ และช่องทางการขาย โซนที่ 6 Connectivity – ที่ปรึกษาด้านการค้าและการส่งออกสู่ตลาดโลก โซนที่ 7 Logistics – ที่ปรึกษาด้านการขนส่ง การนำเข้าและการส่งออก เป็นการรวบรวมทุกคำตอบไว้อย่างครบถ้วนในงานเดียว เป็นประโยชน์อย่างยิ่งทั้งสำหรับผู้ประกอบการเอสเอ็มอี, กลุ่ม StartUp, และกลุ่ม Social Enterprise ซึ่งงาน SME Expo Spring Up Thailand 2016 จะมีขึ้นระหว่างวันที่ 7 -10 ก.ค.2559 ณ บีซีซี ฮอลล์ เซ็นทรัลพลาซ่า ลาดพร้าว และหลังจากนี้ธนาคารและภาคีสานพลังประชารัฐจะออกเดินสายจัดงานในอีก 3 หัวเมืองใหญ่ ได้แก่ จ.อุดรธานี ระหว่างวันที่ 19 -21 สิงหาคม จ.เชียงใหม่ ระหว่างวันที่ 9 – 11 กันยายน และหาดใหญ่ จ.สงขลา ระหว่างวันที่ 7 - 9 ตุลาคม เพื่อมอบโอกาสและเติมเต็มความรู้ สร้างเศรษฐกิจฐานรากที่แข็งแกร่งและยั่งยืน โดยได้รับการสนับสนุนพื้นที่จาก บริษัท เซ็นทรัลพัฒนา จำกัด ในทุกจังหวัดที่จัดงาน ซึ่งคาดว่าจะได้รับความสนใจจากกลุ่มผู้ประกอบการเอสเอ็มอี กลุ่ม StartUp และกลุ่ม Social Enterprise และประชาชนทั่วไปเข้าร่วมงานในทั่วประเทศรวมไม่ต่ำกว่า 50,000 คน เพราะการเข้างานไม่มีค่าใช้จ่ายใดๆ
“ ส่วนการให้สินเชื่ออบงก์จะมีระบบประเมินความสามารถและความคิดสร้างสรรค์ในการสร้างธุรกิจเอสเอ็มอี เพื่อเป็นแนวทางการปล่อยกู้ในระนะต่อไป เพราะกากผู้ประกิบการมีแนวคิดที่สร้างธุกิจ ที่ไม่ได้อาศัยแค่การได้เปรียบด้านแรงงานราคาถูก ก็จะมีคะแนนสกอริ่งเพื่อให้สืน้ชื่อได้ง่ายขึ้น” นายอาทิตย์กล่าว